**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2019-2020 уку елы) 6 нчы сыйныф**

**Үткәрү вакыты- 60 минут**

**Максималь балл – 38**

1. **Теоретик сораулык. Сорау һәм биремнәргә бер сүз яки сүзтезмә белән генә җавап языгыз. (8 балл)**

1. Халык авыз иҗатына караган кыска жанрларның берсенең атамасын языгыз.

2. Халык авыз иҗатына караган, тормышта була торган хәлләр турында көтелмәгән нәтиҗәләр ясап, тапкырлык күрсәтеп сөйләүгә нигезләнгән, юморга, акыл-зиһенгә бай жанрның атамасын языгыз.

3. “Җил иясе җил чыгара” әсәренең жанрын язып куегыз.

4. Әйтем жанрына караган бер мисал языгыз.

5. Мәкаль жанрына караган бер мисал языгыз.

6. Повесть жанрына бер мисал (әсәр исемен генә) языгыз.

7. Әсәрләрдә геройлар үзара каршылыкка керә. Әдәбият белемендә мондый каршылыкларның нинди термин белән аталып йөртелә?

8. Ә.Еники тарафыннан иҗат ителгән “Бала” әсәренең жанрын язып куегыз.

1. **Әдәби әсәргә кагылышлы биремнәр. (20 балл)**

1. “Әбүгалисина” әсәренең авторы турында ниләр әйтә аласыз?(10 балл)

2. “Әбүгалисина” әсәрендә Әбелхарис образына бәя бирегез. Аңа нинди сыйфатлар хас? Ул сыйфатлар нинди вакыйгалар аша ачыла? Үз фикерегезне әсәрдән мисалларга таянып языгыз. (10 балл)

1. **Иҗади эш. (10 балл)**

Үзегез белән булган хәлгә нигезләнеп, кечкенә генә бер миф язып карагыз. (10 балл)