**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2019-2020 уку елы) 10 нчы сыйныф**

**Үткәрү вакыты - 120 минут**

**Максималь балл – 40**

1. **Теоретик сораулык. Сорау һәм биремнәргә бер сүз яки сүзтезмә белән генә җавап языгыз. (10 балл)**

1. Аллаһны тануны, яратуны, хакыйкатькә ирешүне алга куйган агымның атамасын язып куегыз.

2. Суфичылык идеяләрен үзәккә алган әдәбият. Исемен язып куегыз.

3. Вакыйгаларны, геройларны, аларның яшәү рәвешен чынбарлыктагыча сурәтли торган иҗат юнәлеше.

4. Әдәбиятта тормышны өр-яңача, заманга бәрабәр сурәтләү алымнарына таянган, сурәтләү алымнарының яңаларына таянырга омтылган иҗат юнәлеше.

5. Аң-белем, тәрбия мәсьәләләренә зур урын биргән, төп герой итеп белемле, әхлаклы, мәгърифәтле геройны сурәтләгән иҗат агымы.

6. Татар әдәбиятындагы беренче трагедия. Әсәрнең исемен язып куегыз.

7. Ф.Әмирханның фантастик алымнарны кулланып язган әсәренең исеме.

8. Гаяз Исхакый тарафыннан иҗат ителгән “Сөннәтче бабай” әсәренең жанрын язып куегыз.

9. Татар телендә Петербургта дөнья күргән беренче газетаның исеме.

10. Татар дөньясында беренче тапкыр сәхнәгә куелган пьесаның авторын һәм әсәрнең исемен язып куегыз.

1. **Әдәби әсәргә кагылышлы биремнәр (20 балл).**

1. Ф.Әмирханның “Хәят” повестенда Хәят һәм Лиза образларына чагыштырма характеристика бирегез.(10 балл)

2. Әлеге әсәрдә ХХ йөз башы әдәбиятына хас нинди фикерләр урын ала? (10 балл)

1. **Иҗади эш (10 балл).**

Торна, карга һәм болыт образларын кулланып, кечкенә генә бер мәсәл языгыз. (10 балл)